open-index/open-wikipedia-markdown huggingface dataset:
கண்டாச்சிபுரம்

**கண்டாச்சிபுரம்** (*Kandachipuram*) என்பது இந்தியாவின் தமிழ்நாடு மாநிலத்திலுள்ள விழுப்புரம் மாவட்டத்தின் கண்டாச்சிபுரம் தாலுக்காவில் உள்ள ஒரு கிராமமாகும். இக்கிராமம்  கண்டாச்சிபுரம் தாலுக்காவின் தலைமையகமும் ஆகும். முன்னர் அந்த தாலுக்காவும் கள்ளக்குறிச்சி மாவட்டத்தின் முழுமையும் விழுப்புரம் மாவட்டத்தின் ஒரு பகுதியாக இருந்தபோது இக்கிராமம் திருக்கோயிலூர் தாலுக்காவில் இருந்தது.
 
## புவியியல்
மாவட்டத்தின் தென்மேற்குப் பகுதியில் உள்ள இந்த தாலுகாவின் வடக்குப் பகுதியில் கண்டாச்சிபுரம் 6.08 சதுர கிலோமீட்டர் (2.35 சதுர மைல்) நிலப்பரப்பைக் கொண்டுள்ளது. இந்த தாலுகாவின் தலைமையகமாக இருந்த திருக்கோவிலூருக்கு வடகிழக்கில் 13 கிலோமீட்டர் (8.1 மைல்) தொலைவிலும், மாவட்டத் தலைமையகமான விழுப்புரத்திலிருந்து வடமேற்கில் 23 கிலோமீட்டர் (14 மைல்) தொலைவிலும், மாநிலத் தலைநகரான சென்னையிலிருந்து தென்மேற்கில் 150 கிலோமீட்டர் (93 மைல்) தொலைவிலும் அமைந்துள்ளது. கண்டாச்சிபுரம் கிராமம் தேசிய நெடுஞ்சாலை 38 மற்றும் மாநில நெடுஞ்சாலை 211 சந்திப்பில் உள்ளது.

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கண்டாச்சிபுரம் கிராமத்தின் மக்கள் தொகை 6659 ஆகும். இதில் 3325 பேர் ஆண்கள் மற்றும் 3334 பேர் பெண்கள் இருந்தனர். இக்கிராமத்தில் மொத்தம் 1595 குடும்பங்கள் இருந்தன.  

கண்டாச்சிபுரம் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 723 ஆகும். இது கிராமத்தின் மொத்த மக்கள் தொகையில் 10.86% ஆகும். கண்டாச்சிபுரம் கிராமத்தின் சராசரி பாலின விகிதம் 1003 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும்.   மக்கள் தொகை கணக்கெடுப்பின்படி கண்டாச்சிபுரம் கிராமத்தின் குழந்தை பாலின விகிதம் 1003 ஆகும். இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது கண்டாச்சிபுரம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, கண்டாச்சிபுரம் கிராமத்தின் எழுத்தறிவு விகிதம் 77.38% ஆக இருந்தது. ஆண்களின் எழுத்தறிவு விகிதம் 84.78% ஆகவும், பெண்களின் எழுத்தறிவு விகிதம் 69.99% ​​ஆகவும் இருந்தது.

கண்டாச்சிபுரம் கிராமத்தில், மக்கள் தொகையில் பட்டியல் சாதியினர் 23.36 சதவீதமாகும்.  இங்கு பட்டியல் பழங்குடியினர் 3.66 சதவீதம் பேர் இருந்தனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
காமாக்யா பிரசாத் திரிபாதி

**காமாக்யா பிரசாத் திரிபாதி** (*Kamakhya Prasad Tripathy*) இந்தியாவைச் சேர்ந்த ஓர் அரசியல்வாதியாவார். கல்வியாளர், சுதந்திர ஆர்வலர் என்று பன்முகங்களுடன் அறியப்படுகிறார்.  தர்ராங் மக்களவைத் தொகுதியிலிருந்து முதல் மக்களவை உறுப்பினராகத் தேர்ந்தெடுக்கப்பட்டார். அசாம் மாநில முதல்வர்களான பிமலா பிரசாத் சாலிகா, மகேந்திர மோகன் சௌத்ரி ஆகியோரின் கீழ் அசாமின் நிதி அமைச்சராகவும், பிசுவநாத் சட்டமன்றத் தொகுதியிலிருந்து 3 முறை அசாம் சட்டமன்ற உறுப்பினராகவும் இருந்தார். தர்ராங் கல்லூரியின் நிறுவன முதல்வராகவும் இருந்தார்.

## தேர்தல் வரலாறு

## மேற்கோள்கள்

பகுப்பு:1930 பிறப்புகள்
பகுப்பு:1978 இறப்புகள்
பகுப்பு:அசாமிய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சிலபதர் கல்லூரி

**சிலபதர் கல்லூரி** (*Silapathar College*) இந்தியாவின் அசாம் மாநிலத்திலுள்ள சிலபதர் நகரத்தில் அமைந்துள்ளது. 1979 ஆம் ஆண்டு நிறுவப்பட்ட சிலபதர் கல்லூரி, அசாமில் அமைந்துள்ள ஒரு பெரிய மற்றும் பொது பட்டப்படிப்பு கல்லூரியாகும். இந்த கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது.

## படிப்புகள்
### மேல்நிலைக்கல்வி
சிலபதர் கல்லூரியில் அறிவியல், கலை பாடங்கள் என்ற இரு பிரிவுகளில் உயர் கல்வி அளிக்கப்படுகிறது. 

### இளநிலை பட்டம்
இளநிலை படிப்புகள் பிரிவில் கலைப் பட்டப்படிப்புக்கு 320 இடங்களையும், அறிவியல் படிப்புக்கு 200 இடங்களையும் வழங்குகிறது. மொத்தத்தில், இந்த நிறுவனத்தில் இளங்கலை கலை மற்றும் அறிவியல் என 520 இடங்கள் வழங்கப்படுகிறது.
### கலை

### அறிவியல்

## மேற்கோள்கள்

## வெளி இணைப்புகள்
*http://www.silapatharcollege.edu.in/

பகுப்பு:அசாமில் கல்வி
பெனோ செபைன்

**பெனோ செபைன் அழகிரி** (Beno Zephine Azhagiri பிறப்பு 17 ஏப்ரல் 1990) ஓர் இந்தியத் தூதர் ஆவார். 2014 முதல் இந்திய வெளியுறவுச் சேவை அதிகாரியாக பணியாற்றி வருகிறார். இந்திய வெளியுறவுப் பணியில் பணியாற்றும் 100% பார்வைத் திறனற்ற முதல் அதிகாரி ஆவார்.

## ஆரம்பகால வாழ்க்கை மற்றும் பின்னணி
பெனோ செபைன் அழகிரி 1990 ஆம் ஆண்டு ஏப்ரல் 17 ஆம் தேதி இந்தியாவின் தமிழ்நாட்டின் சென்னையில் இந்திய ரயில்வே ஊழியர் லூக் அந்தோனி சார்லஸ்,  திருமதி மேரி பத்மஜாவுக்கு மகளாகப் பிறந்தார். சென்னையில் உள்ள *லிட்டில் ஃப்ளவர் கான்வென்ட் மேல்நிலைப் பள்ளியில்* பள்ளிப்படிப்பை முடித்தார். இசுடெல்லா மேரிக் கல்லூரியில் ஆங்கில இலக்கியத்தில் இளங்கலைப் பட்டம் பெற்றார். இலயோலாக் கல்லூரியில் முதுகலைப் பட்டம் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1990 பிறப்புகள்
அரைக் குள்ள பன்னாட்டு நெல் 36

**அரைக் குள்ள பன்னாட்டு நெல் 36** *(Semi-dwarf IR36)* என்பது குருதேவ் குஷ் என்பவரால் உருவாக்கப்பட்ட ஒரு கலப்பின நெல் வகையாகும்.இதன் அரிசி வகை உலகம் முழுவதும் பலருக்கு உணவளிப்பதில் மிகவும் முக்கியமானதாக மாறியது.

## வரலாறு
ஆறு நாடுகளைச் சேர்ந்த 13 தாய் வகைகளுடன் பன்னாட்டு நெல் - 8 இன்  கலப்பினமாக்குவதன் மூலம், டாக்டர் குஷ் என்பவர் அரைக் குள்ள பன்னாட்டு நெல் 36 என்ற அரை-குள்ள வகையை உருவாக்கினார், இது உழவர்களின் நெல் விளைச்சலை அதிகரித்தது மற்றும் ஆசிய குடும்பங்களுக்கான பிரதான உணவின் விலைகளைக் குறைத்தது மற்றும் பல முக்கிய பூச்சிகள் மற்றும் நோய்களுக்கு மிகவும் எதிர்ப்புத் திறன் கொண்டதாக இருந்தது. பன்னாட்டு நெல் 36 விரைவாக முதிர்ச்சியடைகிறது - பன்னாட்டு நெல் 8 க்கு 130 நாட்கள் மற்றும் பாரம்பரிய வகைகளுக்கு 150 – 170 நாட்கள் ஒப்பிடும்போது 105 நாட்கள் - மேலும் பல நாடுகளில் விரும்பப்படும் மெல்லிய தானியத்தை உற்பத்தி செய்கிறது. இந்த குணாதிசயங்களின் கலவையானது விரைவில் பன்னாட்டு நெல் 36 இன் ஒரு சில ஆண்டுகளில் உலகளவில் மிகவும் பரவலாக பயிரிடப்பட்ட உணவுப் பயிர் வகைகளில் ஒன்றாக மாற்றியது. 1981 ஆம் ஆண்டில் உலகளவில் சுமார் 110,000 கிமீ² பரப்பளவில் இந்த வகை பயிரிடப்பட்டது, இதன் வெற்றி டாக்டர் குஷ் பன்னாட்டு நெல் - 64 உடன் முதலிடத்தையும் 1990 இல் பன்னாட்டு நெல் 72 உடன் மீண்டும் முதலிடத்தையும் பிடித்தார்.

இந்த வகை பசுமைப் புரட்சியின் பல வகைகளில் ஒன்றாகும், இது முன்னர் நெல் வயல்களில் காணப்பட்ட பல உள்ளூர் குலவகைகள் மற்றும் மரபணு பன்முகத்தன்மையை மாற்றியது. 1960 ஆம் ஆண்டில் 100,000 க்கும் மேற்பட்ட உள்ளூர் குலவகைகள் வளர்க்கப்பட்டதாக மதிப்பிடப்பட்டுள்ளது, அவை பெரும்பாலும் கலப்பின வகைகளால் மாற்றப்பட்டுள்ளன.

## சான்றுகள்

## மேலும் படிக்க
*  (தேதியிடப்படாத)

## மேலும் காண்க
* நெல் வகைகளின் பட்டியல்

பகுப்பு:நெல்
பகுப்பு:நெல் வகைகள்
இலட்சுமி நரசிம்மர் கோயில், மாரேஹள்ளி

**மாரேஹள்ளி இலட்சுமி நரசிம்மர் கோயில்** (*Lakshmi Narasimha Temple*) என்பது கருநாடகத்தின், மண்டியா மாவட்டத்தில், மலவள்ளிக்கு அருகில் உள்ள மாரேஹள்ளி என்ற இடத்தில் உள்ள ஒரு நரசிம்மர் கோயிலாகும். இது கருநாடகத்தில் உள்ள முக்கியமான நரசிம்மர் கோயிலாகும். சோழர் காலக் கட்டிடக்கலைக்கு ஒரு சிறந்த எடுத்துக்காட்டாக இக்கோயில் உள்ளது.

## அமைவிடம்
மாரேஹள்ளி இலட்சுமி நரசிம்மர் கோயிலானது மலவள்ளி நகரத்தில் இருந்து சுமார் இரண்டு கிலோமீட்டர் தொலைவில் உள்ளது. இக்கோயில் ஊருக்கு வெளியே பசுமை சூழ்ந்த அமைவிடத்தில் உள்ளது. சுற்றிலும் பசுமையான நெல்வயல்கள் உள்ளன. கோயிலுக்கு எதிரில் காவிரி ஆற்றின் பாசன வாய்க்கல் ஓடுகிறது. இக்கோயில் யாரால் முதலில் கட்டப்பட்டது என்பது குறித்து சரியாக தெரியவில்லை என்றாலும், இராஜராஜ சோழன் காலத்தில் புதுப்பித்துக் கட்டப்பட்டதாகத் தெரிகிறது.

## கோயில் அமைப்பு
கோயிலுக்குள் நுழைகையில் வலப்புறம் சிவனுக்காக கட்டபட்ட அமிர்தேசுவரர் கோயில் உள்ளது. இக்கோயில் ஆண்டுக்கு ஒருமுறை மட்டுமே திறக்கப்படுகிறது. இலட்சுமி நரசிம்மர் கோயில் இராஜகோபுரத்தைக் கடந்து உள்ளே சென்றால், இடப்புறம் அனுமனுக்கு அமைக்கபட்ட ஒரு சிற்றாலயமும், வலப்புறத்தில் பிள்ளையாரின் சிற்றாலயமும் உள்ளன. கோயில் நரசிம்மர் கருவறைக்கு பின்னால் பிரகாரத்தில் மூலையில் தாயார் சந்நிதி உள்ளது. 

கருவறையில் உள்ள நரசிம்மர் நான்கு கைகளுடன் உள்ளார். நரசிம்மர் சாந்த மூர்த்தியாக காணப்படுகிறார். அவரின் இடது தொடையில் திருமகள் அமர்ந்திருக்கிறார். திருமகளின் பாதங்களுக்கு கீழே ஒரு அமுதக்கலயம் உள்ளது.

## வழிபாடு
இலட்சுமி நரசிம்மர் கோயிலில் வைகாசன ஆகம முறைப்படி வழிபாடுகள் நடத்தப்படுகின்றன. கோயில் காலை எட்டு மணிமுதல் நண்பகல் இரண்டு மணிவரை திறந்திருக்கும். ஞாயிற்றுக் கிழமைகளில் மட்டும் மாலை நேரத்தில் திறந்திருக்கும்.

## மேற்கோள்கள்

## வெளி இணைப்புகள்

பகுப்பு:மாண்டியா மாவட்டதிலுள்ள வைணவக் கோயில்கள்
பகுப்பு:நரசிம்மர் கோயில்கள்
பகுப்பு:சோழர் கட்டிடக்கலை
இலித்தியம் ஆண்டிமோணைடு

**இலித்தியம் ஆண்டிமோணைடு** (*Lithium antimonide*) என்பது Li3Sb என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியமும் ஆண்டிமனியும் சேர்ந்து இந்த இருமச் சேர்மம் உருவாகிறது.  

## தயாரிப்பு
உயர் அழுத்தத்தில் 500 பாகை செல்சியசு வெப்பநிலையில் இலித்தியத்தையும் ஆண்டிமனியையும் இணைத்து இலித்தியம் ஆண்டிமோணைடு தயாரிக்கப்படுகிறது.

::3Li + Sb -> Li3Sb 

இலித்தியம் மற்றும் ஆண்டிமனி கலவையை சூடாக்கும்போது, ​​தனிமங்கள் வன்முறையாக வினைபுரிந்து, கடுமையான வெப்பத்தையும் சுடரையும் வெளியிடுகின்றன. வேறு சில வினைகளும் அறியப்படுகின்றன.

## இயற்பியல் பண்புகள்
இலித்தியம் ஆண்டிமோணைடு சேர்மம் கனசதுர படிக அமைப்பில் அடர் சாம்பல் நிறப் படிகங்களாக  Pm3m என்ற இடக்குழுவில் உருவாகிறது. 650 °செல்சிசு வெப்பநிலையில்,  P63/mmc என்ற இடக்குழுவில் அறுகோண கட்டத்திற்கு ஒரு மாற்றம் ஏற்படுகிறது.

## வேதிப் பண்புகள்
இலித்தியம் ஆண்டிமோணைடு தண்ணீருடன் வினைபுரிந்து சிடைபின் மற்றும் இலித்தியம் ஐதராக்சைடை உருவாக்குகிறது.
 
::Li3Sb + 3H2O → H3Sb + 3LiOH

## பாதுகாப்பு
இலித்தியம் ஆண்டிமோணைடு சேர்மம் இலித்தியம் மின்கலன்கள் மற்றும் வெப்ப மின் பயன்பாடுகளுக்கான ஒரு பொருளாக அங்கீகரிக்கப்பட்டுள்ளது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:ஆண்டிமோணைடுகள்
பகுப்பு:குறைக்கடத்திகள்
இளம்பள்ளூர்

**இளம்பள்ளூர்** *(Elampalloor)* என்பது இந்தியாவின் தென் மாநிலமான கேரள மாநிலத்தின் கொல்லம் மாவட்டத்தில் உள்ள ஒரு கிராமம் ஆகும்.  இது கொல்லம் நகரத்திலிருந்து 12 கிமீ தொலைவிலும் , பரவூரிலிருந்து 23 கிமீ தொலைவிலும், கொட்டாரக்கராவிலிருந்து 13 கிமீ தொலைவிலும் உள்ளது.

## மக்கள்தொகை
2011 இந்திய மக்கள் தொகை கணக்கெடுப்பின்படி, இளம்பள்ளூரில் மக்கள் தொகை 33959 ஆக இருந்தது. இதில் 16198 ஆண்கள் மற்றும் 17761 பெண்கள் இருந்தனர். 
## இளம்பள்ளூர் அருகிலுள்ள பொது/தனியார் நிறுவனங்கள்
* கொல்லம் டெக்னோபார்க்கு
* அலுமினியம் இண்டசுட்ரீசு லிமிடெட்டு 
* கேரள செராமிக்சு லிமிடெட்டு
* கேரள மின் மற்றும் கூட்டணி பொறியியல் நிறுவனம் லிமிடெட்டு 
* லட்சுமி சிடார்ச்சு லிமிடெட்டு

## மேற்கோள்கள்

பகுப்பு:கொல்லம் மாவட்டத்தில் உள்ள ஊர்களும் நகரங்களும்
கேஸ்கேட் பிளான்ச்

**கேஸ்கேட் பிளான்ச்** (அல்லது **கேஸ்கேட் டி ரவைன் பிளான்ச்**, *Cascade Blanche* or *Cascade de Ravine Blanche*) என்பது தென்மேற்கு இந்தியப் பெருங்கடலில் பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு அருவியாகும். 

## விளக்கம்
ரிவியர் டு மாட் ஆற்றின் துணை ஆறான ரவைன் பிளாஞ்சில் தோன்றும் இந்த அருவி, பிராஸ்-பனான் கம்யூனின் பிரதேசத்தில் அமைந்துள்ளது. இருப்பினும் இது பெரும்பாலும் சலாசி கம்யூனுடன் தொடர்புடையது, குறிப்பாக ரூட் டி சலாசியிலிருந்து தெரியும். இது ரீயூனியன் தேசியப் பூங்காவில் அமைந்துள்ளது.

கேஸ்கேட் பிளாஞ்ச் அருவி 640 உயரமானதாக உள்ளது. இது உலகின் மிக உயரமான  அருவிகளில் ஒன்றாகும். மேலும் பிரெஞ்சு பிரதேசங்களில் மூன்றாவது உயரமான அருவியாகும்.  இந்த அருவி மூன்று பிரிவுகளாக உள்ளது. அவற்றில் மிகப்பெரியது 400 மீ (1,300 அடி) உயரம் கொண்டது .  அருவிப் பகுதியில் உள்ள ஆற்றுக் குடைவால் உருவான செங்குத்தான குறுகிய பிளவுகளில் உள்ளன. 

## மேற்கோள்கள்

பகுப்பு:இரியூனியன் தேசியப்பூங்கா
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரியூனியனில் உள்ள அருவிகள்
பிரைடல் வெயில் அருவி

**பிரைடல் வெயில் அருவி** (*Bridal Veil Falls*, பிரெஞ்சு : *Voile de la Mariée*) என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு அருவியாகும். சலாசி பனிபறிபள்ளதையும் பீடபூமி வனப்பகுதியான பெலூவையும் பிரிக்கும் மலைப்பாங்கான குறுகிய மலைத்தொடர் வழியில் சுமார் 500 மீ உயரத்தில் இது அமைந்துள்ளது. இந்த அருவி ரீயூனியன் தீவில் உள்ள சலாசி கம்யூனின் எல்லைக்குள் வருகிறது. 

## வெளி இணைப்புகள்
* 
பகுப்பு:இரியூனியன் தேசியப்பூங்கா
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரியூனியனில் உள்ள அருவிகள்
கோல் டி பெல்லூவ்

வலது|thumb|250x250px|கோல் டெல் பெல்லூவ்
**கோல் டி பெல்லூவ்** (*Col de Bellevue*) என்பது பிரான்சின் கடல்கடந்த பிராந்தியமாக இந்தியப் பெருங்கடலில் உள்ள ரீயூனியன் தீவின் குறுக்கே செல்லும் ஆர்.என்3 சாலையில் உள்ள ஒரு கணவாய் ஆகும். 1606 மீட்டர் உயரத்தில் உள்ள இது தீவின் மிக உயரமான சாலைப் பாதைகளில் ஒன்றாகும். இப்பாதை போர்க்-முராட் மற்றும் லா பிளெய்ன்-டெஸ்-பால்மிஸ்டெஸ் கிராமங்களுக்கு இடையில் அமைந்துள்ளது.

## மேற்கோள்கள்

பகுப்பு:இரியூனியன் தேசியப்பூங்கா
பகுப்பு:Pages using gadget WikiMiniAtlas
காந்திநகர் சட்டமன்றத் தொகுதி (இராசத்தான்)

**காந்திநகர் சட்டமன்றத் தொகுதி** என்பது இந்திய மாநிலமான இராசத்தானில் 1967 முதல் 1977 வரை இராசத்தான் சட்டமன்றத்தின் ஒரு தொகுதியாக இருந்தது. எல்லை நிர்ணயப் பயிற்சியில் இந்த தொகுதி நீக்கப்பட்டு செய்யப்பட்டு பானிபார்க் சட்டமன்றத் தொகுதி என மறுபெயரிடப்பட்டது.

1972ஆம் ஆண்டில், இராசத்தான் முதலமைச்சர் பைரோன் சிங் செகாவத், ஜனசங்கம் வேட்பாளராக காந்திநகர் தொகுதியில் போட்டியிட்டார். இத்தேர்தலில் இவர் தோற்கடிக்கப்பட்டார்.

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கார்சி சட்டமன்றத் தொகுதி

**கார்சி சட்டமன்றத் தொகுதி** (*Kharchi Assembly constituency*) என்பது இந்தியாவின் இராசத்தான் மாநிலத்தின் இராசத்தான் சட்டப்பேரவையின் ஒரு தொகுதியாக இருந்தது. இது பாலி மக்களவைத் தொகுதியின் ஒரு பகுதியாக இருந்தது.

## சட்டமன்ற உறுப்பினர்கள்

## தேர்தல் முடிவுகள்
### 1990 சட்டப்பேரவைத் தேர்தல்
* கங்கர் சிங் சவுத்ரி (பாரதிய ஜனதா கட்சி) 35,378 வாக்குகள் 
* சக்கரவர்த்தி சிங் (இந்திய தேசிய காங்கிரசு) 27,408

### 2003 சட்டப்பேரவைத் தேர்தல்

* குஷ்வீர் சிங் (இந்திய தேசிய காங்கிரசு) 42,282 வாக்குகள் 
* கேஷா ராம் சவுத்ரி (பாரதிய ஜனதா கட்சி): 35,411

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
முண்ட்வா சட்டமன்றத் தொகுதி

**முண்ட்வா சட்டமன்றத் தொகுதி** (*Mundwa Assembly constituency*) என்பது இந்தியாவின் இராசத்தான் மாநில சட்டமன்றத்தின் முன்னாள் தொகுதியாகும். இது 1977 முதல் 2008 வரை செயல்பாட்டிலிருந்தது.

## சட்டப்பேரவை உறுப்பினர்கள்

## மேலும் காண்க
* நாகௌர் மாவட்டம்

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பயணம்

**பயணம்** (*Travel*) என்பது தொலைதூர புவியியல் இருப்பிடங்களுக்கு இடையே மக்கள் மேற்கொள்ளும் இடப்பெயர்ச்சியைக் குறிக்கிறது. இது நடைப்பயணமாகவோ அல்லது மிதிவண்டி, தானுந்து, தொடருந்து, படகு, பேருந்து,  வானூர்தி போன்ற பல்வேறு போக்குவரத்து எந்திரங்கள்  மூலமாகவே மேற்கொள்ளப் படுகின்றது.

## சொற்பிறப்பியல்
"பயணம்" என்பதற்கான ஆங்கிலச் சொல் 'travail' என்ற பழைய பிரெஞ்சு சொல்லிலிருந்து உருவானதாகக் கருதப்படுகிறது. இதற்கு 'உழைப்பு' என்று பொருள். பண்டைய காலத்தில் பயணம் என்பது மிகவும் கடினமான, சவாலான காரியமாக இருந்ததை இது குறிக்கிறது. இக்காலத்தில் போக்குவரத்து வசதிகள் பெருகியுள்ளதால் பயணம் செய்வது எளிதாகியுள்ளது.

## நோக்கமும் வரலாறும்
பயணங்கள் பொழுதுபோக்கு, சுற்றுலா, ஆராய்ச்சி, வணிகம், மத வழிபாடுகள், இடப்பெயர்ச்சி போன்ற பல்வேறு காரணங்களுக்காக மேற்கொள்ளப்படுகின்றன. வரலாற்றின் தொடக்க காலத்தில் வணிகத்திற்காகவும், போர்களுக்காகவே பயணங்கள் அதிகம் நிகழ்ந்தன. 19-ஆம் நூற்றாண்டில் தொடருந்து வசதிகள் வந்த பிறகுதான், பொழுதுபோக்கிற்கான சுற்றுலாப் பயணம் என்பது பொதுமக்களிடையே பிரபலமடைந்தது.

## பாதுகாப்பு
பயணத்தின் போது பாதுகாப்பு என்பது மிக முக்கியமான அம்சமாகும். வானூர்தி பயணம் புள்ளிவிவரப்படி பாதுகாப்பானதாகக் கருதப்படுகிறது. வெளிநாடுகளுக்குச் செல்லும் போது கடவுச்சீட்டு, விசா மற்றும் மருத்துவக் காப்பீடு போன்ற ஆவணங்களை வைத்திருப்பது அவசியமாகும்.

## மேற்கோள்கள்

பகுப்பு:இலத்தீன் வார்த்தைகளைக் கொண்ட கட்டுரைகள்
பகுப்பு:பிரெஞ்சு மொழி வார்த்தைகளைக் கொண்ட கட்டுரைகள்
பகுப்பு:சுற்றுலா
பகுப்பு:பயணம்
இலித்தியம் புரோப்பியோனேட்டு

**இலித்தியம் புரோப்பியோனேட்டு** (*Lithium propionate*) என்பது C3H5LiO2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். இலித்தியம் புரோப்பனோயேட்டு என்ற பெயராலும் இச்சேர்மம் அழைக்கப்படுகிறது. புரோப்பியோனிக் அமிலத்தின் இலித்தியம் உப்பாகக் கருதப்படும் இந்த உப்பை சுருக்கமாக  EtCOOLi என்ற வாய்ப்பாட்டால் அடையாளப்படுத்துகிறார்கள். உலோக புரோப்பியோனேட்டுகளில் மிகவும் இலேசான புரோப்பியோனேட்டாக இலித்தியம் புரோப்பியோனேட்டு வகைப்படுத்தப்படுகிறது.

## கட்டமைப்பு
ஒரு திண்ம-திண்ம நிலை மாற்றம் ஏற்படுகிறது. இச்சேர்மத்தின் படிக அமைப்பு ஒற்றைச்சரிவச்சு படிக அமைப்பாக  இந்தாலும் ஈருருவ வடிவத்தைக் குறிக்கிறது.

## தயாரிப்பு
இலித்தியம் கார்பனேட்டு அல்லது இலித்தியம் ஐதராக்சைடு போன்ற கார இலித்தியம் உப்பை புரோப்பியோனிக் அமிலத்துடன் சேர்த்து வினைப்படுத்துவதன் மூலம் இலித்தியம் புரோப்பியோனேட்டை தயாரிக்கலாம்.

## பயன்கள்
ஆய்வக ஆராய்ச்சியில் இலித்தியம் புரோப்பியோனேட்டு பயன்படுத்தப்படுகிறது. நெருங்கிய தொடர்புடைய இலித்தியம் அசிட்டேட்டு  போலவே, இலித்தியம் புரோப்பியோனேட்டும் சில அழகுசாதனப் பொருட்களில் ஓர் இடையகமாகப் பயன்படுத்தப்படுகிறது. புரோப்பிலீன் கார்பனேட்டில் இரண்டாம் நிலை இலித்தியம் மின்முனைகள் அறிமுகப்படுத்தப்பட்ட மின்முனைகளின் வளர்ச்சியிலும் இலித்தியம் புரோபியோனேட்டு ஆராயப்பட்டுள்ளது. கரிமத் தொகுப்பு வினைகளில் , மைக்கேல் கூட்டு  வினை மூலம் α-β நிறைவுறா எசுத்தர்களில் மாற்று மெத்தில் மற்றும் மெத்தாக்சி கூறுகளைத் தூண்டுவதற்கு இலித்தியம் புரோப்பியோனேட்டு எசுத்தர்கள்  முப்பரிமாணத் தெரிவு வினை முறையில் பயன்படுத்தப்படுகின்றன.

## வினைகள்
கீட்டோனாக்கம் வினையின் மூலம் சிதைவு நடைபெறுகிறது. இச்சிதைவின் மூலம் சமச்சீர் கீட்டோன் (3-பெண்டனோன்) மற்றும் இலித்தியம் கார்பனேட்டு ஆகியவை உருவாகின்றன.  

:2Li(O2CEt) → Li2CO3 + Et(CO)Et

## மேற்கோள்கள்

பகுப்பு:இலித்தியம் உப்புகள்
பகுப்பு:புரோப்பியோனேட்டுகள்
வடக்கு வங்காளம்

**வடக்கு வங்காளம்** என்பது இந்தியாவின் மேற்கு வங்காளத்தின் வடக்குப் பகுதிகளையும், வங்காளதேசத்தின் வடமேற்கு பகுதிகளையும் உள்ளடக்கிய பண்பாட்டு-புவியியல் பகுதியாகும். இதன் கிழக்கில் ஜமுனா மற்றும் தெற்கில் கங்கை ஆறு ஆகியவற்றால் சூழப்பட்டுள்ள இப்பகுதி தோராயமாக வங்காளதேசத்தின் ராஜசாகி கோட்டம் மற்றும் ரங்க்பூர் கோட்டம், இந்தியாவின் மேற்கு  வங்காள மாநிலத்தின் ஜல்பைகுரி கோட்டம் மற்றும் மால்டா கோட்டம்  (முர்சிதாபாத் மாவட்டம் தவிர) ஆகியவற்றைக் கொண்டுள்ளது. ஒரு பரந்த பொருளில், மகாநந்தா ஆற்றுப் படுகையில் உள்ள வங்காளத்தின் பண்பாட்டுப் பகுதியாகவோ அல்லது புவியியல் பகுதியாகவோ கருதப்படுகிறது.
## நிர்வாகப் பிரிவுகள்
### [[மேற்கு வங்காளம்]], [[இந்தியா]]

### வங்காளதேசம்

## மக்கள் தொகை பரம்பல்

### சமயங்கள்

#### வங்காளதேசத்தில்

2022 கணக்கெடுப்பின்படி, வங்கதேசத்தின் வடக்கு வங்காளத்தின் மக்கள் தொகை 37,962,820 (3.79 கோடி) ஆகும்.

#### மேற்கு வங்காளம், இந்தியா

2011ஆம் ஆண்டின் கணக்கெடுப்பின்படி, இப்பகுதியின் மக்கள்தொகை 18,702,060 (1.87 கோடி) ஆகும்.

### மொழி
வடக்கு வங்காளத்தில் வங்காள மொழி பெரும்பான்மையாக (75%) பேசப்படுகிறது. அதற்கு அடுத்து காமதாபுரி (ராஜ்வம்சி) மொழி, நேபாள மொழி, இந்தி மொழி,  நாகபுரி மொழி மற்றும் குறுக்ஸ் மொழிகள் பேசப்படுகிறது.
## மேற்கோள்கள்

* Sujit Ghosh,* Colonial Economy in North Bengal: 1833–1933*, Kolkata: Paschimbanga Anchalik Itihas O Loksanskriti Charcha Kendra, 2016, .

## வெளி இணைப்புகள்
* 
* Visit this page for more information about various places of North Bengal http://www.northbengaltour.com
* North Bengal Tourism - Official Website
பகுப்பு:மேற்கு வங்காளப் புவியியல்
பகுப்பு:வங்காளதேசத்தின் புவியியல்
பகுப்பு:வங்காளம்
தி லாங் வாக்

**தி லாங் வாக்** (*The Long Walk*) என்ற ஆங்கிலத் திகில் திரைப்படம், 2025ஆம் ஆண்டு வெளியிடப்பட்டது.  இத்திரைப்படம் ஸ்டீபன் கிங் (ரிச்சர்ட் பாக்மேன் என்ற புனைபெயரில்) 1979 இல் எழுதிய அதே பெயரிலான நாவலை அடிப்படையாகக் கொண்டு உருவாக்கப்பட்டுள்ளது. பிரான்சிசு லாரன்சு இத்திரைப்படத்தை இயக்கியுள்ளார் . லயன்ஸ் கேட் நிறுவனம் இதனை வணிகமாக்கியது.

## படக்கரு
எதிர்கால அமெரிக்காவில் நடப்பதாக இக்கதை அமைக்கப்பட்டுள்ளது. இதில் 50 பதின்ம வயது சிறுவர்கள் ஒரு வருடாந்திர நடைப்போட்டியில் பங்கேற்கின்றனர். இந்தப் போட்டியின் விதிகள் மிகவும் கடுமையானவை. பங்கேற்பாளர்கள் மணிக்கு மூன்று மைல் வேகத்திற்கு குறையாமல் தொடர்ந்து நடக்க வேண்டும். யாராவது மூன்று முறை எச்சரிக்கப்பட்ட பின்னரும் வேகத்தை குறைத்தால், அல்லது நின்றால் அவர்கள் சுட்டுக் கொல்லப்படுவார்கள் . கடைசியாக உயிரோடு எஞ்சி இருக்கும் ஒருவருக்கு, அவர் விரும்பும் எதுவும் பரிசாக வழங்கப்படும்.

## தயாரிப்பு
இத்திரைப்படத்தின் படப்பிடிப்பு 2024 ஆம் ஆண்டின் நடுப்பகுதியில் கனடாவில் தொடங்கியது. இதில் கூப்பர் ஹாஃப்மேன், டேவிட் சான்சன் ஆகியோர் முக்கிய கதாபாத்திரங்களில் நடித்துள்ளனர் . பல தசாப்தங்களாகத் தயாரிப்புத் தேக்கத்தில் இருந்த இந்த நாவல், நீண்ட போராட்டத்திற்குப் பிறகு தற்போது திரைப்படமாக உருவெடுத்துள்ளது.

## மேற்கோள்கள்

பகுப்பு:2025 திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:ஆங்கிலத் திரைப்படங்கள்
சரண் எம்பிராம்

**சரண் எம்பிராம்** (*Charan Hembram*) இந்தியாவின் ஒடிசா மாநிலத்தைச் சேர்ந்த ஓர் எழுத்தாளராவார். சந்தாளி மொழி எழுத்தாளரான இவர், கல்வியாளர், பழங்குடி கலாச்சார ஆர்வலர் என பன்முகங்களுடன் அறியப்படுகிறார்.  சந்தாளி மொழியின் வளர்ச்சிக்கும் மேம்பாட்டிற்கும், பூர்வீக கலாச்சார மரபுகளைப் பாதுகாப்பதற்கும் இவர் ஆற்றிய பங்களிப்பிற்காக 2026 ஆம் ஆண்டில் இலக்கியம் மற்றும் கல்வித் துறையில் இவருக்கு பத்மசிறீ விருது வழங்கப்பட்டது. 

## ஆரம்பகால வாழ்க்கை
சரண் எம்பிராம் ஒடிசாவின் மயூர்பஞ்சு மாவட்டத்தில் உள்ள நுவாகானைச் சேர்ந்தவராவார். இவர் சந்தாளி  சமூகத்தைச் சேர்ந்த இவர் பூர்வீக மரபுகள் மற்றும் வாய்வழி பாரம்பரியத்தால் வடிவமைக்கப்பட்ட ஒரு சமூக-கலாச்சார சூழலில் வளர்ந்தார்..

## தொழில்
சரண் எம்பிராம் மூன்று தசாப்தங்களுக்கும் மேலாக ஆராய்ச்சியாளர், கல்வியாளர் மற்றும் எழுத்தாளராக சந்தாளி மொழி மற்றும் பழங்குடி கல்வியின் முன்னேற்றத்திற்காக அர்ப்பணிப்புடன் பணியாற்றியுள்ளார். மொழி மேம்பாடு மற்றும் கலாச்சார பாதுகாப்பு மூலம் பழங்குடி அடையாளத்தை வலுப்படுத்துவதை நோக்கமாகக் கொண்ட முயற்சிகளுடன் இவர் தொடர்பு கொண்டிருந்தார்.

பழங்குடியினக் குழந்தைகளுக்கு, குறிப்பாக ஒடிசாவின் கிராமப்புறங்களில் கல்வியை அணுகுவதற்காக பல நிறுவனங்களை இவர் நிறுவியுள்ளார். கல்வியைப் பரப்புவதன் மூலம் பழங்குடியினரிடையே பரவலான மூடநம்பிக்கையை ஒழிக்கமுடியும் என்று நம்புகிறார். 2026 ஆம் ஆண்டில் பத்மசிறீ விருது வழங்கப்பட்டதன் மூலம் இவரது பங்களிப்புகள் அங்கீகரிக்கப்பட்டன.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:இந்தியக் கல்வியாளர்கள்
பகுப்பு:இந்தியச் செயற்பாட்டாளர்கள்
பகுப்பு:பத்மசிறீ விருது பெற்றவர்கள்
துசியந்து தூபே

**துசியந்து தூபே** (*Dushyant Dubey*) இந்தியாவைச் சேர்ந்த ஒரு சமூக ஆர்வலர் ஆவார். செயிண்ட் புரோசெப்பு என்ற பெயராலும் அழைக்கப்படுகிறார். தகவல் அறியும் உரிமை ஆர்வலராகவும் அறியப்படுகிறார். 

## தொழில்
2008 ஆம் ஆண்டில், 1,000 பேருக்கு, மேற்பட்ட இணையதள பயனர்கள் முன்னிலையில் தற்கொலை செய்து கொள்ள முயன்ற 19 வயது அமெரிக்கரான ஆபிரகாம் பிரிக்சு என்பவருக்கு உதவ முயன்றதற்காக துசியந்து தூபே செய்தி ஊடகத்தில் கவனம் பெற்றார். துசியந்து தூபே மியாமி காவல்துறைக்கு தொலைபேசியில் தொடர்பு கொண்டார். இருப்பினும், அதிகாரிகள் சம்பவ இடத்திற்கு வருவதற்கு முன்பே பிரிக்சு இறந்துவிட்டார். 2019 ஆம் ஆண்டில், தூபே வலையொளியில் ஒரு நிகழ்ச்சியை நடத்தினார்.

2020 ஆம் ஆண்டில், இந்தியாவில் கோவிட்-19 தொற்றுநோய் தொடர்பாக ரெடிட்டு சமூக வலைதளத்தில் உதவி தேடும் மக்களுக்கு துசியந்து தூபே உதவினார். பின்னர், அதே மன்றத்தில் உள்ள மக்களுக்கு பல்வேறு பிரச்சினைகள் குறித்து உதவி வழங்கத் தொடங்கினார். 2022 ஆம் ஆண்டில், வரலாற்று இந்திய ஆளுமைகளை சித்தரிக்கும் சுவர் ஓவியத் திட்டமான பிரீடம் வால் திட்டத்தை ஏற்பாடு செய்தார்.

2024 ஆம் ஆண்டு நிலவரப்படி, செயிண்ட் புரோசெப் என்றும் அழைக்கப்படும் தூபே, பெங்களூரு, ஐதராபாத்து மற்றும் சென்னையில் உள்ள அத்தியாயங்களுடன் 6,000 பேருக்கும் மேற்பட்ட தன்னார்வலர்களை உள்ளடக்கியதாக தனது தன்னார்வ அமைப்பை விரிவுபடுத்தியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:கன்னட மக்கள்
பகுப்பு:இந்திய செயற்பாட்டாளர்கள்
பகுப்பு:வலையொலி பரப்புரையாளர்கள்
முசார்ட் குகை

**முசார்ட் குகை** (*Mussard Cave* பிரெஞ்சு : *Caverne Mussard* ) என்பது ரீயூனியன் தீவில் உள்ள ஒரு மலைக் குகை ஆகும். இது கடல் மட்டத்திலிருந்து சுமார் 2150 மீட்டர் உயரத்தில் பிடன் டெஸ் நெய்ஜசின் (மலைத் தொடர்) மையத்தில் அமைந்துள்ளது. இது செயிண்ட்-பெனாய்ட் கம்யூனுக்குள் வருகிறது.  பதினெட்டாம் நூற்றாண்டின் நடுப்பகுதியில் அடிமைத் தளையில் இருந்து தப்பிச் சென்ற ஏராளமான அடிமைகளைக் கொன்றும் பிடித்தும் அடிமை வேட்டையாடிய பிரான்சுவா முசார்ட்டின் பெயரால் இது அழைக்கபடுகிறது. 

## மேற்கோள்கள்

பகுப்பு:இரியூனியன் தேசியப்பூங்கா
பகுப்பு:Coordinates on Wikidata
பகுப்பு:Pages using gadget WikiMiniAtlas
சத்யநாராயண பெலேரி

**சத்யநாராயண பெலேரி**  (Sathyanarayana Beleri)  இந்தியாவைச் சேர்ந்த ஒரு விவசாயி மற்றும் கேரளா காசர்கோடு மாவட்டத்தில் உள்ள பெல்லூர் கிராம பஞ்சாயத்தில் உள்ள நெட்டிங்கே கிராமத்தின் நெல் பாதுகாவலர் ஆவார். 10 ஆம் வகுப்பு படிப்பை முடித்த பிறகு, அவர் விவசாயத்தில் ஈடுபட்டார், தற்போது அவரே உருவாக்கிய புதுமையான முறைகளைப் பயன்படுத்தி 650 எண்ணிக்கைக்கும் மேற்பட்ட அரிசி வகைகளின் மரபணு தொகுப்பைப் பராமரிக்கிறார். அதை தனது பண்ணையில் உருவாக்கப்பட்ட சாகுபடி மற்றும் பாதுகாப்பு முறைகள் மூலம் பராமரிக்கிறார்.

வேளாண் பல்லுயிர் பாதுகாப்புக்கான இவரது பங்களிப்பை அங்கீகரிக்கும் வகையில், இந்திய அரசின் வேளாண்மை மற்றும் விவசாயிகள் நல அமைச்சகத்தின் கீழ் உள்ள தாவர வகைகள் மற்றும் விவசாயிகள் உரிமைகள் பாதுகாப்பு ஆணையம், இவருக்கு 2018-19 ஆம் ஆண்டிற்கான தாவர மரபணு இரட்சகர் விவசாயி என்ற வெகுமதியை வழங்கியது. 2024 ஆம் ஆண்டில், விவசாயத் துறையில் இவர் செய்த பணிக்காக இந்தியாவின் மிக உயர்ந்த  குடிமை விருதான பத்மசிறீ  விருது இவருக்கு வழங்கப்பட்டது.

பெலேரியால் பாதுகாக்கப்பட்ட அரிசி வகைகளில் சிட்டெனி, அக்ரிகாயா, நரிகேலா, சுக்ச்சி காயமே, வெள்ளத்துவன், காந்தசாலெ, சீரிகே சன்னா, கங்கடாலே, கும்கும்சாலெ, கலாமே, கோட்டம்பரசாலெ, கரிகசாவிலே, ராசமுடி, இயூகல் கக்கா, கரிசெட்டு, பரம்பு உச்சன், மைசூரு மல்லிக்கு ஆகிய அரிசிகள் அடங்கும்.

கேரள மாநிலம், காசர்கோடு மாவட்டம், பெல்லூர் கிராமப் பஞ்சாயத்தில் உள்ள பெளேரியில் மணியானி மற்றும் சானகி ஆகியோருக்கு மகனாகப் பிறந்தார். சத்தியநாராயணா மற்றும் அவரது மனைவி ஜெயசிறீ ஆகியோருக்கு நவ்யசிறீ , கிரீசுமா மற்றும் அபினவ் ஆகிய மூன்று குழந்தைகள் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:கேரள மக்கள்
பகுப்பு:விவசாயிகள்
தோரியம் வளங்களின் அடிப்படையில் நாடுகளின் பட்டியல்

**தோரியம் வளங்களின் அடிப்படையில் நாடுகளின் பட்டியல்** (*List of countries by thorium resources*) என்பது தோரியத்தின் மதிப்பிடப்பட்ட கனிம இருப்புகளின் அளவில் வரிசைப்படுத்தப்பட்ட நாடுகளின் பட்டியலைக் குறிக்கும். குறைந்த கார்பன் ஆற்றலுக்கான எதிர்கால சாத்தியமான மூலமாக தோரியம் கருதப்படுகிறது. தோரியம் பல உலை வடிவமைப்புகளில் அணு எரிபொருளாக செயல்படுவது நிரூபிக்கப்பட்டுள்ளது. பூமியின் மேலோட்டில் யுரேனியத்தை விட தோரியம் அதிக அளவில் உள்ளது. யுரேனியத்தைப் போலவே, தோரிய வளங்களும் அதிக அளவிலான நம்பிக்கையுடன் மதிப்பிடப்படுகிறது. தற்போது வரையறுக்கப்பட்ட ஆய்வு மற்றும் முக்கியமாக வரலாற்றுத் தரவுகளின் அடிப்படையில் உலகளவில் தோரியம் தோராயமாக 6 மில்லியன் டன்கள் இருக்கும் என மதிப்பிடப்பட்டுள்ளது.

உலகெங்கிலும் 35 எண்ணிக்கைக்கும் மேற்பட்ட நாடுகளில் தோரியம் வளங்கள் பரவலாகக் காணப்படுகின்றன. இந்தியா முன்னணியில் உள்ளது. தற்போது தோரியத்தின் வணிக பயன்பாடு மிகக் குறைவாக இருப்பதால், வளங்களுக்கான ஐக்கிய நாடுகளின் கட்டமைப்பு வகைப்பாட்டின் படி இந்த வளங்கள் சாத்தியமானதாக கருதப்பட வேண்டும். தோரியம் உலோகத்தின் மெட்ரிக் டன்களில் புள்ளிவிவரங்கள் கொடுக்கப்பட்டுள்ளன.

## மேலும் காண்க
*தோரியம்
*யுரேனிய சேமிப்பு அடிப்படையில் நாடுகளின் பட்டியல்
*அணுக்கரு ஆற்றல்

## மேற்கோள்கள்

பகுப்பு:அணு எரிபொருள்கள்
பகுப்பு:அணுக்கருத் தொழில்நுட்பம்
பகுப்பு:தோரியம்
வனவியல் நிறுவனம்

**வனவியல் நிறுவனம்** (*Institute of Forestry*) என்பது திரிபுவன் பல்கலைக்கழகத்திற்கு உட்பட்ட ஐந்து தொழில்நுட்பக் கல்வி நிறுவனங்களில் ஒன்றாகும். இது நேபாளத்தின் மிகப்பெரிய உயர்கல்வி நிறுவனம் ஆகும். இந்த நிறுவனம் இளங்கலை, முதுகலை மற்றும் முனைவர் பட்டப்படிப்புகளை வழங்குகிறது. 2012 ஆம் ஆண்டு வரை பட்டயப் படிப்புகளும் நடத்தப்பட்டன.

இந்நிறுவனம் நாட்டில் மூன்று உட்புற வளாகங்களையும், ஒரு இணைப்புக் வளாகத்தையும் கொண்டுள்ளது. அதன் மூன்று உட்புற வளாகங்கள் பின்வருமாறு:

* வனவியல் மற்றும் இயற்கை வள மேலாண்மை பள்ளி
* போக்ரா வளாகம்
* ஹெட்டௌடா வளாகம்

## வரலாறு
### உருவாக்கம்
வனவியல் நிறுவனம் வனத்துறைத் துறையின் கீழ் 1947 ஆம் ஆண்டு சிங்கதர்பார் பகுதியில் “நேபாள வனவியல் நிறுவனம்” என்ற பெயரில் நிறுவப்பட்டது. 1957 ஆம் ஆண்டு இது பிம்பேதி பகுதிக்கு மாற்றப்பட்டது. பின்னர் 1965 ஆம் ஆண்டு ஹெட்டௌடா பகுதிக்கு மாற்றப்பட்டு, 1972 ஆம் ஆண்டு முதல் திரிபுவன் பல்கலைக்கழகத்தின் கீழ் இணைக்கப்பட்டது.நிறுவனத்தின் தற்போதைய தலைமை அலுவலகம், பொதுவாக “பீடாதிபர் அலுவலகம்” என அழைக்கப்படுவது, கீர்த்திபூர்–பால்கு பகுதியில் அமைந்துள்ளது.

இந்த நிறுவனம் தனது வனவியல் சார்ந்த கல்வித் திட்டங்களை போக்ரா மற்றும் ஹெட்டௌடா பகுதிகளில் அமைந்துள்ள இரு உட்புற வளாகங்கள் மூலம் செயல்படுத்துகிறது.நிறுவனத்தின் தற்போதைய பீடாதிபர் பிர் பகதூர் கானல் சேத்ரி ஆவார். அவருக்கு உதவி பீடாதிபர்களாக டாக்டர். தாக்கூர் சில்வால் மற்றும் சோனி பரல் ஆகியோர் பணியாற்றுகின்றனர்.

### உட்புற வளாகங்கள்
*  போக்ரா வளாகம்
* ஹெட்டௌடா வளாகம்
* கீர்த்திபூர் வனவியல் மற்றும் இயற்கை வள மேலாண்மை பள்ளி

### இணைப்பு கல்லூரி
* காத்மாண்டு வனவியல் கல்லூரி, காத்மாண்டு

## பாடத்திட்டங்கள்

### இளங்கலை

### முதுகலை

## மேற்கோள்கள்

பகுப்பு:நேபாளப் பல்கலைக்கழகங்களும் கல்லூரிகளும்
லக்கி தி சூப்பர்ஸ்டார்

**லக்கி தி சூப்பர்ஸ்டார்** (*Lucky the Superstar*) என்பது, 2026 ஆம் ஆண்டு வெளியான இந்தியத் தமிழ் மொழி குழந்தைகள் நகைச்சுவை நாடகத் திரைப்படமாகும். இப்படத்தை உதய மகேஷ் எழுதி இயக்கியுள்ளார். கவிதாலயா நிறுவனம் தயாரித்துள்ள இப்படத்தில் ஜி. வி. பிரகாஷ் குமார், அனஸ்வர ராஜன் ஆகியோர் முக்கிய வேடங்களில் நடித்துள்ளனர். தேவதர்ஷினி, கோவை சரளா (குரல்), மொட்டை ராஜேந்திரன் (குரல்), டேனியல் அன்னி போப் ஆகியோர் துணை வேடங்களில் நடித்துள்ளனர்.

## படக்கரு
தொலைந்துபோன மற்றும் விதிவிலக்கான ஆற்றல் கொண்ட லக்கி என்ற நாய்க்குட்டியைச் சுற்றி கதை நகர்கிறது. அந்த நாய் ஓரிடத்திலிருந்து, மற்றொரு இடத்திற்குச் செல்லும்போது, அது சந்திப்பவர்களின் வாழ்க்கையை மாற்றுகிறது. அந்த நாய் ஒரு சிறுவனுக்கு உணர்வு அடிப்படையில் ஆறுதலைத் தருவதோடு, உடைந்த குடும்பத்தை மீண்டும் இணைக்கிறது. இறுதியில் அரசியல் சக்திகளின் கவனத்தை ஈர்க்கும் அந்த நாயால் ஏற்படும் குழப்பங்களும், அதைத் தேடிச் செல்லும் லட்சுமணனின் (ஜி. வி. பிரகாஷ் குமார்) பயணமும் இத்திரைப்படத்தின் மையக்கருவாகும்.

## இசை மற்றும் வெளியீடு
இத்திரைப்படத்தின் பாடல்களுக்கு ஹேஷாம் அப்துல் வஹாப் இசையமைத்துள்ளார். பின்னணி இசையை நவநீத் சுந்தர் மேற்கொண்டுள்ளார். இப்படம் 20 பிப்ரவரி 2026 அன்று ஜியோ ஹாட் ஸ்டார் நேரடியாக வெளியிடப்பட்டது

## மேற்கோள்கள்

பகுப்பு:2026 திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:சிறுவர் திரைப்படங்கள்
ஸ்ரீ வன்னி விநாயகர் திருக்கோயில்

**ஸ்ரீ வன்னி விநாயகர் திருக்கோயில்** என்பது தமிழ்நாட்டின் விருதுநகர் மாவட்டம், சாத்தூர் அருகே உள்ள ஓடைப்பட்டி கிராமத்தில் அமைந்துள்ள ஒரு பழமையான இந்துத் திருக்கோயிலாகும். இக்கோயிலின் மூலவர் வன்னி விநாயகர் ஆவார். சுமார் 400 ஆண்டுகள் பழமையான இக்கோயில், தமிழ்நாடு அரசின் இந்து சமய அறநிலையத் துறையின் கட்டுப்பாட்டிலும் பராமரிப்பிலும் இயங்குகிறது.

## அமைவிடம்
இத்திருக்கோயில் சாத்தூர் - கன்னியாகுமரி தேசிய நெடுஞ்சாலையில், சாத்தூரிலிருந்து சிறிது தொலைவில் உள்ள ஓடைப்பட்டியில் அமைந்துள்ளது. 

## வரலாறு
இக்கோயில் சுமார் 400 ஆண்டுகள் பழமையான வரலாற்றைக் கொண்டுள்ளது. பல நூறு ஆண்டுகளுக்கு முன்பு இப்பகுதியில் கடும் பஞ்சமும் வறட்சியும் நிலவியபோது, அண்ணாமலைச் செட்டியார் என்ற சித்தர் இங்கு வந்து, வன்னி மரத்தடியில் இருந்த விநாயகரை வழிபட்டு, அருகில் உள்ள குளத்தைச் சீரமைத்தார். அதன்பின்னர் அப்பகுதியில் நல்ல மழை பெய்து விவசாயம் செழித்ததால், மக்கள் இந்த விநாயகரையும் சித்தரையும் வழிபடத் தொடங்கினர். கோயிலில் விநாயகருக்கு எதிரே அண்ணாமலைச் செட்டியார் நினைவு ஸ்தூபியும் அமைந்துள்ளது.

பெரும்பாலான கோயில்களைப் போல இக்கோயிலின் கருவறைக்கு மேல் கோபுரம் (விமானம்) கிடையாது. மூலவர் மீதுள்ள வன்னி மரமே இக்கோயிலின் கருவறை விமானமாகக் கருதப்படுகிறது. 

## சிறப்புகள் மற்றும் நம்பிக்கைகள்
இக்கோயிலில் மூலவரான விநாயகப் பெருமான் வன்னி மரத்தடியில் எழுந்தருளியுள்ளதால், இவருக்கு 'வன்னி விநாயகர்' என்ற பெயர் வழங்கப்படுகிறது. 

பாண்டவர்கள் தங்களது வனவாசத்தின் போது தங்கள் ஆயுதங்களை ஒரு வன்னி மரப்பொந்தில் மறைத்து வைத்துப் பின் பாரதப்போரில் வெற்றி பெற்றதாக ஒரு புராண நம்பிக்கை உள்ளது. எனவே வன்னி மரத்தடியில் அமர்ந்துள்ள இந்த விநாயகரை வலம் வந்து வழிபட்டால், தடைகள் நீங்கி நினைத்த காரியம் வெற்றியடையும் என்பது இப்பகுதி மக்களின் ஆழமான நம்பிக்கையாகும்.

## திருவிழாக்கள்
இக்கோயிலில் ஒவ்வொரு மாதமும் வரும் சங்கடஹர சதுர்த்தி மற்றும் ஆண்டுதோறும் வரும் விநாயகர் சதுர்த்தி ஆகிய விழாக்கள் மிகவும் சிறப்பாகக் கொண்டாடப்படுகின்றன. 

பகுப்பு:விருதுநகர் மாவட்டத்திலுள்ள இந்துக் கோயில்கள்
பகுப்பு:தமிழ்நாட்டிலுள்ள பிள்ளையார் கோயில்கள்
பகுப்பு:சாத்தூர்
நெடுவனூர்

**நெடுவனூர்** *(Neduvannoor)* என்பது இந்தியாவின் தென் மாநிலமான கேரள மாநிலத்தின் கொல்லம் மாவட்டத்தில் உள்ள பத்தனாபுரத்திற்கு அருகிலுள்ள ஒரு கிராமமாகும்.
## அரசியல்
இந்த கிராமமானது மாவேலிக்கரா மக்களவைத் தொகுதியில் உள்ள பத்தனாபுரம் சட்டமன்றத் தொகுதியின் ஒரு பகுதியாகும். சிறீ.கே.பி. கணேசு குமார் தற்போதைய  சட்டமன்ற உறுப்பினர் ஆவார். சிறீ. கொடிக்குன்னில் சுரேசு தற்போதைய மாவேலிக்கரா நாடாளுமன்ற உறுப்பினர் ஆவார். ஐ.என்.சி. , சி.பி.எம். மற்றும் பாஜக போன்றவை முக்கிய அரசியல் கட்சிகள் ஆகும்.

## புவியியல்
தாளவூர் ஊராட்சியில் உள்ள ஒரு சிறிய கிராமம் நெடுவனூர். பத்தனாபுரம் - கொட்டாரக்கரா சாலையில் நெடுவனூர் சந்திப்பு உள்ளது. இது அவனிசுவரம் முதலிய இடங்களை இணைக்கிறது. நெடுவன்னூர் (அவனீசுவரம்) பாலம் மஞ்சலூரின் முக்கிய அடையாளமாகும்.

## மக்கள்தொகை

இந்த கிராம மக்களின் தாய்மொழி மலையாளம் ஆகும்.
## மேற்கோள்கள்

பகுப்பு:கொல்லம் மாவட்டம்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
இலந்தைகுளம்

**இலந்தைகுளம்** (*Ilandaikulam*) என்பது இந்தியாவின் தமிழ்நாடு மாநிலத்தில் உள்ள மதுரை மாவட்டத்தில் இருக்கும் ஒரு கிராமம் ஆகும் . இக்கிராமம் மாட்டுத்தாவணி பேருந்து நிலையத்திலிருந்து சுமார் 2 கிலோமீட்டர் தொலைவில் உள்ளது. இலந்தைகுளம் வளையச் சாலைக்கும் மிக அருகில் உள்ளது. தமிழ்நாடு அரசு விரைவில் இங்கு தகவல் தொழில்நுட்ப பூங்காவைத் திறக்க திட்டமிட்டுள்ளது. எல்காட் தகவல் தொழில் நுட்பப் பூங்கா 50 ஏக்கர் பரப்பளவில் கட்டப்படும் என்று முன்மொழிந்துள்ளது.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
இராசத்தானில் தேர்தல்கள்

**இராசத்தானில் தேர்தல்** (*Elections in Rajasthan*) என்பது 1952 முதல் இராசத்தான் சட்டமன்றம் மற்றும் இந்திய நாடாளுமன்ற மக்களவை உறுப்பினர்களைத் தேர்ந்தெடுப்பதற்காக இராசத்தானில் தேர்தல்கள் நடைபெற்ற தேர்தல்கள் ஆகும். 200 சட்டமன்றத் தொகுதிகளும் 25 மக்களவைத் தொகுதிகளும் இராசத்தானில் உள்ளன.
வலது|thumb

## முக்கிய அரசியல் கட்சிகள்
இந்திய தேசிய காங்கிரசு, பாரதிய ஜனதா கட்சி  இம்மாநிலத்தில் மிகவும் ஆதிக்கம் செலுத்தும் இரண்டு முக்கியக் கட்சிகளாகும். கடந்த காலத்தில், ஜனதா கட்சி, ஜனதா தளம், சுதந்திர கட்சி, இந்தியப் பொதுவுடமைக் கட்சி, பாரதிய ஜனசங்கம்,  அகில பாரதிய இராம ராஜ்ய பரிஷத் போன்ற பல்வேறு கட்சிகளும் செல்வாக்கு மிக்கவையாக இருந்தன.

## மக்களவைத் தேர்தல்கள்

### '''1980 வரை'''

### '''மொத்த இருக்கைகள்- 25'''

## சட்டமன்றத் தேர்தல்கள்
இராசத்தான் சட்டமன்றத்திற்கான தேர்தல்கள் 1952 முதல் நடைபெற்று வருகின்றன.

## மேலும் காண்க
* இராசத்தான்
* ஆளுநர் இல்லம், செய்ப்பூர்
* இராஜஸ்தான் அரசு
* இராசத்தான் உயர் நீதிமன்றம்
* இராசத்தான் சட்டப் பேரவை
* இராஜஸ்தான் மாவட்டப் பட்டியல்
* இராசத்தான் ஆளுநர்களின் பட்டியல்
* இராஜஸ்தான் முதலமைச்சர்களின் பட்டியல்
* இராசத்தானின் துணை முதலமைச்சர்களின் பட்டியல்

## மேற்கோள்கள்

பகுப்பு:இராசத்தான் அரசியல்
புதுக்குடி ஊராட்சி, கடையநல்லூர்

தென்காசி மாவட்டம் கடையநல்லூர் ஊராட்சி ஒன்றியத்தில் கடையநல்லூர் நகரத்தில் ஒட்டிய புதுக்குடி ஊராட்சி மன்றம் அமைந்துள்ளது. புதுக்குடி ஊராட்சியில் மங்களபுரம், அச்சம்பட்டி, புதுக்குடி,கண்மணியாபுரம் போன்ற சிற்றூர்கள் அமையப்பெற்றுள்ளது. தென்காசி பாராளுமன்றம் மற்றும் கடையநல்லூர் சட்டமன்ற தொகுதிக்குட்பட்ட ஊராட்சி ஆகும். மேலும் செங்கோட்டை மாவட்ட ஊராட்சி கவுன்சிலர் வார்டு தொகுதிக்கு உட்பட்டதாகும். புதுக்குடி மற்றும் வேலாயுதபுரம் ஊராட்சிகளை ஒன்றினைத்து கடையநல்லூர் ஒன்றிய கவுன்சிலர் வார்டு தொகுதியாக உள்ளது. வருவாய் ஏடுகளில் கம்பனேரி புதுக்குடி 1 என்ற வருவாய் கிராமமாக பதியப்பட்டுள்ளது.
## மேற்கோள்கள்

பகுப்பு:தென்காசி மாவட்ட ஊராட்சிகள்
பிளைன் டெஸ் சேபிள்ஸ்

thumb|பாஸ் டெஸ் சேபிள்சிலிருந்து பிளைன் டெஸ் சேபிள்சின் தோற்றம்.
**பிளைன் டெஸ் சேபிள்ஸ்** (*Plaine des Sables*, ) என்பது ரீயூனியன் தீவின் மலைகளில் உள்ள ஒரு எரிமலை பீடபூமி ஆகும். பிடன் டி லா ஃபோர்னைஸ் மலைத்தொடரின் ஒரு பகுதியான இருக்கும் இந்த எரிமலை பாலைவனம், ரீயூனியன் தேசியப் பூங்காவிற்குள் செயிண்ட்-ஜோசப் மற்றும் செயிண்ட்-ரோசின் ஆகிய கம்யூன்களின் எல்லையில் அமைந்துள்ளது.  

## மேற்கோள்கள்

பகுப்பு:இரியூனியன் தேசியப்பூங்கா
பகுப்பு:Pages using gadget WikiMiniAtlas
இராசத்தான் சட்டமன்றத் தொகுதிகளின் பட்டியல்

**இராசத்தான் சட்டமன்றத் தொகுதிகளின் பட்டியல்** (*List of constituencies of the Rajasthan Legislative Assembly*) என்பது இந்திய மாநிலமான இராசத்தானின் சட்டமன்றத்தின் ஒரே அவையுடைய இருக்கைகளின் பட்டியல் ஆகும். சட்டமன்றத்தின் இருக்கை மாநிலத்தின் தலைநகரான ஜெய்ப்பூரில் உள்ளது. முன்கூட்டியே கலைக்கப்படாவிட்டால் சட்டமன்றத்தின் பதவிக்காலம் ஐந்து ஆண்டுகள் ஆகும்.  1977 முதல், இராசத்தான் சட்டமன்றம் 200 உறுப்பினர்களைக் கொண்டுள்ளது. இவர்கள் ஒற்றை இருக்கை தொகுதிகளிலிருந்து  மக்களால் நேரடியாக தேர்ந்தெடுக்கப்படுகின்றனர்.

1947இல் ஐக்கிய இராச்சியத்திலிருந்து இந்தியா சுதந்திரம் பெற்றதிலிருந்து, பட்டியல் சாதியினர் மற்றும் பட்டியல் பழங்குடியினர் பிரிவினருக்கு இடஒதுக்கீடு வழங்கப்பட்டுள்ளது. இது அரசியல் பிரதிநிதித்துவத்திற்கு உத்தரவாதம் அளிக்கிறது. மேலும் அரசியலமைப்பு பட்டியல் சாதியினர், பழங்குடியினர்களுக்கு நேர்மறையான பாகுபாட்டின் பொதுவான கொள்கைகளை வகுக்கிறது. 2011 இந்திய மக்கள் தொகை கணக்கெடுப்பின்படி, பட்டியல் சாதியினர் 17.8 சதவிகிதமும், பழங்குடியினர் மாநிலத்தின் மக்கள் தொகையில் 13.5 சதவிகிதமும் உள்ளனர். பட்டியல் சாதியினருக்கு சட்டசபையில் 34 இடங்களும், பழங்குடியின வேட்பாளர்களுக்காக 25 இடங்களும் ஒதுக்கப்பட்டுள்ளன. 

## வரலாறு

## தொகுதிகள்
alt=Rajasthan's ST seats are concentrated in its south and east, while the SC seats are quite dispersed|thumb|இடஒதுக்கீட்டு தகுதியுடைய இராசத்தானின் தொகுதிகள் நிறத்தால் குறிக்கப்படுகின்றன.
இராசத்தான் சட்டமன்ற தொகுதிகள் கடைசியாக 2008இல் எல்கை வரையறுக்கப்பட்டது.

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்
ஈரைதரசன் பாசுப்பேட்டு

**ஈரைதரசன் பாசுப்பேட்டு** (*Dihydrogen phosphate*) என்பது H2O4P−1 என்ற மூலக்கூற்று வாய்ப்பாட்டைக் கொண்ட ஒரு கனிம அயனியாகும். பாசுப்பேட்டுகள் இயற்கை அமைப்புகளில் பரவலாகக் காணப்படுகின்றன.   ஈரைதரசன் பாசுப்பேட்டு அயனியின் மிகவும் பொதுவான உப்பு சோடியம் ஈரைதரசன் பாசுப்பேட்டு உப்பு ஆகும். விலங்கு தீவனம், உரம், மற்றும் உலோக மேற்பரப்புகளை பதப்படுத்தப் பயன்படுகிறது.

## கட்டமைப்பு
ஈரைதரசன் பாசுப்பேட்டு எதிர்மின் அயனி ஒரு நான்முகி அமைப்பில் இரண்டு ஆக்சைடுகள் மற்றும் இரண்டு ஐதராக்சி குழுக்களைப் பிணைத்த ஒரு மைய பாசுபரசு அணுவைக் கொண்டுள்ளது.

## அமிலம்-காரம் சமநிலை
ஈரைதரசன் பாசுப்பேட்டு ஓர் ஐதரசன் கொடையாளராகவும் ஏற்றுக்கொள்ளுபவராகவும் இருக்கிறது. 

## எடுத்துக்காட்டுகள்
* அம்மோனியம் ஈரைதரசன் பாசுபேட்டு ((NH4)(H2PO4))
* மோனோகால்சியம் பாசுபேட்டு (Ca(H2PO4)2)

## பாதுகாப்பு
பால், முட்டை, கோழி இறைச்சி மற்றும் கொட்டைகள் உள்ளிட்ட பல உணவுகளில் இந்த சோடியம் பாசுப்பேட்டுகள் உள்ளன.

## மேற்கோள்கள்

## குறிப்பு

பகுப்பு:பாசுபேட்டுகள்
பகுப்பு:எதிர்மின் அயனிகள்
கோதா

**கோதா** (*Godha (film)*) என்ற திரைப்படம் 2017ஆம் ஆண்டு வெளியிடப் பட்டது. பாசில் ஜோசப் இயக்கிய இத்திரைப்படம் மக்களிடம் வரவேற்பையும், வணிக அடிப்படையிலும் பெரும் வெற்றி பெற்றது. சுமார் 6.5 கோடி வரவுசெலவு திட்டத்தில் உருவான இப்படம் 20 கோடிக்கும் மேல் வசூலித்தது. ஷான் ரஹ்மானின் இசை படத்திற்கு கூடுதல் பலம் சேர்த்தது.

## படக்கரு
பஞ்சாப் பல்கலைக்கழகத்தின் மல்யுத்த வீரரான அதிதி சிங், தனது அண்ணனின் எதிர்ப்பையும் மீறி மல்யுத்தத்தில் சாதிக்கத் துடிக்கிறார். கேரளாவின் ஒரு சிறிய கிராமத்தைச் சேர்ந்த ஆஞ்சநேய தாஸ், அங்குள்ள கிரிக்கெட் விளையாடும் இளைஞர்களில் ஒருவராக வாழ்ந்து வருகிறார். மல்யுத்த வீரரான அவரது தந்தை கேப்டன் பரதன், தாஸை பஞ்சாப் பல்கலைக்கழகத்திற்கு மேல்படிப்பிற்காக அனுப்பி வைக்கிறார்.  அங்கு தாஸ் மற்றும் அதிதிக்கு இடையே நட்பு மலர்கிறது.

### மல்யுத்தப் போட்டி
திருமணக் கட்டாயத்திலிருந்து தப்பிக்க அதிதி கேரளா வருகிறார். தாஸின் கிராமத்தில் அதிதியின் மல்யுத்தத் திறமையைக் கண்டு வியக்கும் கேப்டன் பரதன், அவருக்குப் பயிற்சி அளிக்கத் தொடங்குகிறார்.  இதனால் ஊக்கமடையும் தாஸ், தனது தந்தையிடம் மீண்டும் மல்யுத்தம் பயின்று ஆசிய விளையாட்டுப் போட்டிகளில் பங்கேற்கத் தயாராகிறார். இறுதியில் அதிதி தனது தேசிய அளவிலான மல்யுத்தப் போட்டியில் வெற்றி பெற்று சாதனை படைக்கிறார். 

## மேற்கோள்கள்

பகுப்பு:2017 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:விளையாட்டுத் திரைப்படங்கள்
போரானோ பாசுப்பேட்டு

**போரானோ பாசுப்பேட்டுகள்** (*Boranophosphates*) என்பவை போரேன் (BH3) மற்றும் பாசுப்பைட்டு குழுக்களைக் கொண்ட அயனியின் உப்புகள் ஆகும். எளிமையான எடுத்துக்காட்டுகளில் ஒன்று [(CH3O)2OPBH3]− ஆகும். போரேன் மற்றும் மும்மெத்தில் பாசுபைட்டின் கூட்டுப்பொருளின் கார நீராற்பகுப்பால் தயாரிக்கப்படுகிறது.

வாழ்க்கை முறைகளில் பாசுப்பேட்டு குழுவின் கட்டமைப்பு மாற்றாக போரானோபாசுப்பேட்டுகள் கவனத்தைப் பெற்றுள்ளன. சில சேர்மங்களில், முப்பாசுப்பேட்டு அல்லது இருபாசுப்பேட்டு வேதி வினைக்குழுவின்  ஆக்சிசன்களில்  ஒன்றை போரேன் மாற்றுகிறது. பாசுபரசு நான்முகியாகவே உள்ளது, ஆனால் BH3-இணைக்கப்பட்ட பாசுபரசு மையம் மூவிணைதிறன் கொண்டதாகும். 
போரானோபாசுபேட்டுகள் நியூக்ளியோடைடுகளில் இணைக்கப்பட்டு சாத்தியமான சிகிச்சை மற்றும் நோயறிதல் முகவர்களாக ஆய்வு செய்யப்பட்டுள்ளன. அவை பாசுப்போடை மற்றும் மூவெசுத்தர்களின் பல சகப்பிணைப்பு மாற்றங்களில் ஒன்றாகும். நியூக்ளியோசைடுகளின் தொகுப்பில் பாசுப்போராமைடைட்டு நிலைக்கு போரேனை இணைப்பதன் மூலம் சேர்மங்கள் தயாரிக்கப்படுகின்றன. முப்பாசுப்பேட்டு உருவாவதை அனுமதிக்க பாதுகாப்பு நீக்க  முறைகளைத் தக்கவைக்க P-BH3 பிணைப்பு போதுமான அளவு வலுவானதாக உள்ளது. 

போரானோபாசுப்பேட்டுகளைத் தவிர, இரு- மற்றும் முப்பாசுப்பேட்டுகளின் பிற மாற்றங்களில் பாசுப்போரோதயோயேட்டுகள் மற்றும் மெத்தில்பாசுப்போனேட்டு ஆகியவை அடங்கும். அவை பாசுபரசிலும் நாற்தொகுதி மையமாகும். 

## மேற்கோள்கள்

பகுப்பு:பாசுபேட்டுகள்
நம்போர் வனவிலங்கு சரணாலயம்

**நம்போர்  வனவிலங்கு சரணாலயம்** (*Nambor Wildlife Sanctuary*)  என்பது இந்தியாவிலுள்ள  அசாம் மாநிலத்தின்  கர்பி ஆங்கலாங்கு மாவட்டத்தில் அமைந்துள்ள ஒரு பாதுகாக்கப்பட்ட பகுதியாகும். இந்த வனவிலங்கு சரணாலயம் 37 சதுர கிலோமீட்டர்  (14 சதுர மைல்) பரப்பளவைக் கொண்டுள்ளது.  இப்பகுதி 2000 ஆம் ஆண்டு சூலை மாதம் 27 ஆம் தேதியன்று சரணாலயமாக அறிவிக்கப்பட்டது. கோலாகாட்டு மாவட்டத்தில் இருந்து 25 கிமீ (16 மைல்) தொலைவிலும், காசிரங்கா தேசியப் பூங்காவிலிருந்து 65 கிமீ (40 மைல்) தொலைவிலும் இச்சரணாலம் அமைந்துள்ளது. கர்பி ஆங்கலாங்கின் கரம்பானி வனவிலங்கு சரணாலயம்  கோலாகாட்டு மாவட்டத்தின் நம்போர்-தோய்குருங்கு வனவிலங்கு காப்பகத்துடன் இணைந்து  ஒரு பெரிய வனப்பகுதியை உருவாக்குகிறது. இந்த சரணாலயத்திற்கான முன்மொழிவு 1993 ஆண்டில் செய்யப்பட்டது.

## பல்லுயிர்ப் பன்முகத்தன்மை

### தாவரங்கள்
பெலு, கோமாரி, அச்சார், நாகோர், உதியம், போமா, பொன்சம் போன்றவை இங்கு காணப்படுகின்றன.  51 அரிய மந்தாரை இனங்கள் இங்கு  காணப்படுகின்றன.

### பாலூட்டிகள்
சீன எறும்புண்ணி, பெரிய தேவாங்கு, குட்டைவால் குரங்கு, பன்றி வால் மந்தி, அசாம் குரங்கு, 
செம்முகக் குரங்கு, தொப்பித்தலை குரங்கு, ஊலக் கிப்பான், புலி, சிறுத்தை, படைச்சிறுத்தை, சிறுத்தைப் பூனை, மீன்பிடிப் பூனை, காட்டுப்பூனை, யானை, கேளையாடு, கடமான், காட்டுப்பன்றி, இந்தியக் காட்டெருது, பெரிய கருப்பு அணில் மற்றும் தூரிகைவால் முள்ளம்பன்றி ஆகியவை இச்சரணாலயத்தில் உள்ள விலங்குகளாகும். 

### பறவைகள்.
வெள்ளை முதுகு பிணந்தின்னிக் கழுகு, மெலிந்த அலகு கழுகு, வெள்ளை-கன்னமுள்ள மலை பார்ட்ரிட்ச்சு, சாம்பல்நிற மயில் காட்டுக்கோழி, நீலவால் காட்டுக் கோழி, சிவப்புக் காட்டுக்கோழி, வெள்ளை இறக்கை மர வாத்து, பெரிய பச்சைப் புறா, மலை இருவாட்சி, வெள்ளை-கருப்பு இருவாச்சி, வளைந்த-அலகு இருவாச்சி, கிராகுலா ஆகிய பறவை இனங்கள் இங்கு காணப்படும் சில குறிப்பிடத்தக்க இனங்களாகும்.

### ஊர்வன
பர்மிய பாறை மலைப்பாம்பு, இராச நாகம் மற்றும் உடும்பு ஆகியவை இங்குள்ள ஊர்வன விலங்குகளாகும்.

## மேலும் காண்க
* கரம்பானி வனவிலங்கு சரணாலயம்

## மேற்கோள்கள்

## வெளி இணைப்புகள்

* நம்போர் வனவிலங்கு சரணாலயம் assaminfo.com.
* நம்போர் வனவிலங்கு சரணாலயம் wildlifeinindia.in.
பகுப்பு:கர்பி ஆங்கலாங்கு மாவட்டம்
பகுப்பு:Pages using gadget WikiMiniAtlas
சர்வம் மாயா

**சர்வம் மாயா** (*Sarvam Maya*) என்பது 2025 ஆம் ஆண்டு வெளியான இந்திய மலையாள மொழி மீயியற்கை காதல் நகைச்சுவைத் திரைப்படமாகும். அகில் சத்யன் எழுதி இயக்கிய இத்திரைப்படத்தில் நிவின் பாலி, ரியா ஷிபு போன்றோர் முதன்மை கதாபாத்திரங்களில் நடித்துள்ளனர்.

## படக்கரு
பிரபேந்து நம்பூதிரி ஒரு நாத்திகர் மற்றும் கிதார் கலைஞராக விரும்பும் இளைஞர். வேலை கிடைக்காத நிலையில், அவர் தனது உறவினர் ரூபேஷுக்கு உதவியாக கோவில் பூசாரி வேலைக்குச் செல்கிறார். ஒரு போலி பேயோட்டும் சடங்கைச் செய்த பிறகு, அவரது அறையில் ஒரு இளம் பெண்ணின் ஆவி நடமாடுவதைக் காண்கிறார். அந்தப் பெண்ணிற்கு தனது கடந்த காலம் பற்றி எதுவும் தெரியவில்லை. எனவே பிரபேந்து அவளுக்கு 'டெலுலு' என்று பெயரிடுகிறார். காலப்போக்கில் இருவருக்கும் இடையே ஒரு பிணைப்பு உருவாகிறது. பின்னர், அவள் பெயர் மாயா என்பதும், ஒரு விபத்தில் அவள் மூளைச்சாவு அடைந்ததும் தெரியவருகிறது. இறுதியில், மாயா மறைந்து போக, பிரபேந்து அவளது நினைவுகளுடன் ஒரு இசைக்கலைஞராகத் தனது கனவை நனவாக்குகிறார்.

## வெளியீடு
இத்திரைப்படம் 2025 டிசம்பர் 25 அன்று கிறிஸ்துமஸ் பண்டிகையை முன்னிட்டு திரையரங்குகளில் வெளியானது. அகில் சத்யனின் இரண்டாவது இயக்கமான இதில் ஜஸ்டின் பிரபாகரன் இசையமைத்துள்ளார். இப்படம் மக்களிடத்திலும், வணிக அடிப்படையிலும் வெற்றி பெற்றது.சுமார் 5 கோடி ரூபாய் பட்ஜெட்டில் உருவான இப்படம், உலகளவில் 153 கோடி ரூபாய் வசூலித்தது. இது 2025 ஆம் ஆண்டின் நான்காவது அதிக வசூல் செய்த மலையாளத் திரைப்படமாக உருவெடுத்தது. இப்படத்தின் எண்ணிம உரிமையை ஜியோஹாட் ஸ்டார் தளம் பெற்றுள்ளது.

## நடிகர்கள்
* நிவின் பாலி - பிரபேந்து நம்பூதிரி
* ரியா ஷிபு - மாயா மேத்யூ மஞ்சுரன் (டெலுலு)
* ப்ரீத்தி முகுந்தன் - சாத்யா
* அஜு வர்க்கீஸ் - ரூபேஷ் நம்பூதிரி
* ஜனார்த்தனன் - பிரகலாதன் நம்பூதிரி 

## மேற்கோள்கள்

பகுப்பு:2025 திரைப்படங்கள்
பகுப்பு:மலையாளத் திரைப்படங்கள்
பகுப்பு:நகைச்சுவைத் திரைப்படங்கள்
லோக் பவன், சில்லாங்

**லோக் பவன்** (*Lok Bhavan, Shillong*) இந்தியாவின் மேகாலயா மாநில ஆளுநரின் அதிகாரப்பூர்வமான இல்லமாகும். முன்னர் இராச்சு பவன் என்றழைக்கப்பட்டது.  மேகாலயாவின் தலைநகரான சில்லாங்கில் இந்த இல்லம்  அமைந்துள்ளது. இந்த அரசு மாளிகை 1951ஆம் ஆண்டு திசம்பர் மாதம் 6ஆம் தேதி  இராச்சு பவன் என்று மறுபெயரிடப்பட்டது. தற்போதைய ஆளுநரான சி. எச். விசயசங்கர், சில்லாங்கின் இராச்சு பவனில் தங்கியுள்ளார்.

2024ஆம் ஆண்டு சனவரி மாதத்தில் மேற்கு காரோ இல்சு பிராந்தியத்தில் அமைந்துள்ள துராவில் இரண்டாவது இராச்சு பவன்  குடியரசுத்தலைவர் திரௌபதி முர்முவால் திறந்து வைக்கப்பட்டது.

## வரலாறு.
அசாம் வங்காள இரயில்வே நிர்வாக பொறியாளரான டபிள்யூ அருண்டேல் 1898 ஆம் ஆண்டு மே மாதம் ஒரு வரைபடத் திட்டத்தை வரைந்த பின்னர் சர் என்றி காட்டன் ஒரு புதிய அரசாங்க வீட்டை புனரமைப்பதற்கான பணிகளுக்கு ஒப்புதல் அளித்தார். புதிய கட்டிடம் பூகம்பத்தை தாங்கக் கூடியதாக  முந்தைய இரும்பு நெளிந்த தாள்களைப் போலல்லாமல் மரத்தால் கட்டப்பட்டது. வால்டர் நைட்டிங்கேல் மற்றும் பெர்ரான் ஆகியோரின் மேற்பார்வையின் கீழ் பொதுப்பணித்துறை  ரூபாய் 187,713  செலவில் பணிகளை மேற்கொண்டது. இங்கிலாந்தில் உள்ள ஒரு குடிசை போன்ற பல புதிய மாற்றங்களுடன் கூடிய புதிய கட்டிடம் அக்டோபர் 1903 ஆம் ஆண்டில் கட்டி முடிக்கப்பட்டது.

2005 செப்டம்பரில், மறைந்த முன்னாள் குடியரசுத் தலைவர் ஏ. பி. ஜே. அப்துல் கலாம், சில்லாங் பள்ளிக் குழந்தைகளுடன் இராச்சு  பவனில் உரையாடி, அவர்களை 10 அம்ச உறுதிமொழி எடுக்கச் செய்தார்.

2025 ஆம் ஆண்டு சனவரி மாதம்  26 ஆம் தேதி குடியரசு தினத்தன்று, இராச்சு பவன் பொதுமக்களுக்காகத் திறக்கப்பட்டது.

## மேலும் காண்க
* மேகாலயாவின் ஆளுநர்களின் பட்டியல்

## மேற்கோள்கள்

## வெளி இணைப்புகள்
இணையதளம்
பகுப்பு:மேகாலயா அரசு
பகுப்பு:இந்தியாவிலுள்ள ஆளுநர்களின் இல்லங்கள்
பகூன்

**பகூன் மக்கள்** (*Bahun*) (நேபாள மொழி:बाहुन) நேபாளம் நாட்டின் வாழும் இவர்களை **மலை பிராமணர்கள்** என்றும், பிராமணர் என்றும் அழைப்பர். இவர்கள் கன்யாகுப்ஜ பிராமணர்களின் ஒரு உட்பிரிவாக கருதப்படுகின்றனர்.2011 நேபாள கணக்கெடுப்பின்படி, மக்கள் தொகையில் சேத்திரி மக்களுக்கு அடுத்து பகூன் மக்கள் இரண்டாம் இடத்தில் உள்ளனர்.
## தோற்றம்

மரபாக பகூன் மக்கள், கச மக்கள் மற்றும் சேத்திரி சமூகத்தின் ஒரு உயர் வகுப்பினராக கருதப்படுகின்றனர். 

## புவியியல் பரவல்
2021 நேபாள மக்கள் தொகை கணக்கெடுப்பின்படி பகூன் மக்களின் (மலை பிராமணர்கள்) மக்கள் தொகை 32,92,373 (11.29%) ஆகும்.மாநிலம் வாரியாக பகூன் மக்கள் தொகை பின்வருமாறு:  
* கண்டகி மாநிலம் (21.5%)
* பாக்மதி மாநிலம்  (18.3%)
* தூரமேற்கு மாநிலம் (13.0%)
* லும்பினி மாநிலம் (12.5%)
* கோசி மாநிலம் (12.1%)
* கர்ணாலி மாநிலம் (8.3%)
* மாதேஷ் மாநிலம் (2.3%)

## புகழ் பெற்றவர்கள்
* கட்க பிரசாத் சர்மா ஒளி
* பிரசந்தா
*மாதவ் குமார் நேபாள்
*பாபுராம் பட்டாராய்

## இதனையும் காண்க
* கச மக்கள்
* சேத்திரிகள்
* கன்யாகுப்ஜ பிராமணர்கள்
## மேற்கோள்கள்

## நூல் பட்டியல்
* 
*
* 
* 
* 
*
*
*
பகுப்பு:நேபாள இனக்குழுக்கள்
பகுப்பு:இந்து இனக்குழுக்கள்
ஆலம்பூர் சட்டமன்றத் தொகுதி

**ஆலம்பூர் சட்டமன்றத் தொகுதி** (*Alampur Assembly constituency*), இந்தியாவின் தெலங்காணா சட்டமன்றத்தின் ஒரு தொகுதியாகும். இது மகபூப்நகர் மாவட்டத்தில் உள்ள 14 தொகுதிகளில் ஒன்றாகும். இது நாகர்கர்னூல் மக்களவைத் தொகுதியின் ஒரு பகுதியாகும்.

தெலங்காணா இராட்டிர சமிதியின் வி. எம். ஆபிரகாம் 2018 முதல் இந்தத் தொகுதியைப் பிரதிநிதித்துவப்படுத்தி வருகிறார்.

## மண்டலங்கள்

## சட்டமன்ற உறுப்பினர்கள்

## தேர்தல் முடிவுகள்

### தெலங்காணா சட்டமன்றத் தேர்தல், 2023

### தெலங்காணா சட்டமன்றத் தேர்தல், 2018

## மேலும் காண்க
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:மகபூப்நகர் மாவட்டம்
பகுப்பு:தெலங்காணா அரசியல்
பேட்டை, விழுப்புரம்

**பேட்டை **  (*Pettai*) என்பது இந்தியாவின் தென்மாநிலமான   தமிழ்நாடு மாநிலத்தில் உள்ள ஒரு  பஞ்சாயத்து கிராமம் ஆகும்.  நிர்வாக ரீதியாக, பேட்டையானது, தமிழ்நாட்டின் விழுப்புரம் மாவட்டம்,  செஞ்சி தாலுகாவிற்கு உட்பட்டுள்ளது. செஞ்சிக்கு மேற்கே, சாலை வழியாக 18.5&nbsp;கிமீ தொலைவிலும், திருவண்ணாமலை நகருக்குக் கிழக்கே 24 &nbsp;கிமீ தொலைவிலும் உள்ளது. 

தென்கிழக்கு பகுதியில் பேட்டை கிராம பஞ்சாயத்தில் ஒரு கிராமமாக உள்ளது. 2011 ஆம் ஆண்டு நடைபெற்ற  மக்கள் தொகை கணக்கெடுப்பின்படி 1,929 பேர் பேட்டை கிராமத்தில் வசிப்பதாக பதிவு செய்யப்பட்டுள்ளனர்.

## மேற்கோள்கள்

பகுப்பு: விழுப்புரம் மாவட்டத்திலுள்ள கிராமங்கள்
பெபம் சித்தரஞ்சன் மங்காங்

**பெபம் சித்தரஞ்சன் மங்காங்** (*Pebam Chittaranjan Mangang*) என்பவர் இந்தியாவின் மணிப்பூர் மாநிலத்தைச் சேர்ந்த குடியுரிமை ஆர்வலர் ஆவார். 2004ஆம் ஆண்டு ஆகத்து மாதம் 15 ஆம் தேதியன்று இந்தியாவின் 58ஆவது சுதந்திர தினத்தன்று ஆயுதப்படை (சிறப்பு அதிகாரங்கள்) சட்டத்திற்கு எதிர்ப்புத் தெரிவித்து விஷ்ணுப்பூர் பசாரில் இவர் தனக்குத் தானே சுயமாக தீக்குளித்து தற்கொலை செய்து கொண்டார்.  வடகிழக்கு மாநிலங்களில் இருந்து ஆயுதப்படை (சிறப்பு அதிகாரங்கள்) சட்டத்தை இரத்து செய்வதும், இந்த கொடூரமான சட்டத்தின் கீழ் சாதாரண மக்களுக்கு எதிராக நடத்தப்படும் வன்முறையை நிறுத்துவதும் இவரது கோரிக்கைகளாகும். தீக்குளிப்புக்கு அடுத்தநாள் இவர் இறந்தார். ஒவ்வோர் ஆண்டும் மாநிலம் முழுவதும் பல சமூக அமைப்புகளும் மாணவர் சங்கங்களும் இவரது நினைவு நாளைக் கொண்டாடி வருகின்றன.

## மேற்கோள்கள்

பகுப்பு:2004 இறப்புகள்
பகுப்பு:இந்திய மனித உரிமைச் செயற்பாட்டாளர்கள்